# **DECIZIA ETAPEI DE ÎNCADRARE**

# ***Proiect***

Ca urmare a solicitării de emitere a acordului de mediu adresate de **S.C LAVAKRIL OIL S.R.L** cu sediul în **Oradea, Calea Clujului 58/A, Judetul Bihor**, privind proiectul**CONSTRUIRE CAPACITATE DE PROCESARE PLANTE MEDICINALE**, propus a se implementa în **localitatea Iermata Neagră F.N, comuna ZERIND, jud. Arad**, înregistrată la APM Aradcu Nr. 2826/R/9966 din 21.06.2018 şi completările ulterioare, în baza:

-**Ord. 135/2010** privind aprobarea Metodologiei de aplicare a evaluării impactului asupra mediului pentru proiecte publice şi private

**-Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**-Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 18.07.2018 că **proiectul** „**CONSTRUIRE CAPACITATE DE PROCESARE PLANTE MEDICINALE**” propus a fi amplasat în **localitatea Iermata Neagră F.N, comuna ZERIND, jud. Arad** **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

**I.Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile** H.G. nr. 445/2009, anexa nr. **2 la pct. 10 lit. (a) proiecte de dezvoltare a unităţilor industriale**;

**b)mărimea proiectului**:

Proiectul vizeaza construirea crearea unui lant integrat prin colectarea plante medicinale, procesare, depozitare si comercializarea/livrarea acestora.

**Descriere constructivă**

Proiectul are trei corpuri de clădire:

-hală de procesare parter+etaj intermediar partial (36,46 x 16,36 m – 596 mp);

-hala depozitare parter (36,46 x 16,36 m – 596 mp);

-şopron depozitare parter (36,46 x 10 m – 364,4 mp),

**Zonarea funcţională**

Se vor executa 3 constructii independente:

Hala de procesare parter+etaj intermediar partial:

-La parter in partea dreaptă sunt vestiarele, grupurile sanitare pentru personal, scara pentru acces la etaj, spatiu tehnic pentru instalatii. În partea stângă este depozitul de produse finite, în spatele acestuia se afla depoztul de produse finite pe baza de menta, langă acesta se afla magazie pentru ambalaje, urmată de zona de producţie si conditionarea plantelor in vederea obtinerii de produse finite pe baza de plante medicinale.

-La etaj au fost prevazute doua laboratoare, un oficiu, vestiar, materiale de intretinerea curateniei, pastrare de probe, imprimare etichete, cercetare si dezvoltare.

Hala depozitare parter are ca si destinatie păstrarea plantelor medicinale pentru procesare; mai sunt prevazute grupurile sanitare pentru personal si spatiu tehnic pentru instaltii.

Sopron pentru depozitare temporară plante: sortare si conditionare in vederea uscarii si depozitarii plantelor medicinale. Sopronul este acoperit cu tabla cutată, neavând închideri perimetrale si nici compartimentari.

**c)cumularea cu alte proiecte**:

În vecinătatea amplasamentului nu sunt în derulare alte obiective de investiţii/nu sunt în funcţiune alte obiective/activităţi prin urmare nu se pune problema generării unui impact negativ prin cumularea cu alte planuri / proiecte. Având în vedere că planul propus vizează dezvoltarea unei capacități de procesare plante medicinale impactul generat de plan prin cumularea cu zona rezidenţială aflată la o distanţă de aproximativ 500 m nu are un aport semnificativ privind efectele asupra mediului şi populaţiei.

Zona studiată este delimitată astfel:

-S-V: drum comunal DC 119;

-N: canal colector și cimitir sătesc;

-E: parcele private;

-V: parcelă privată zona de industrie ușoară și depozitare;

Zona care face obiectul proiectului este accesibilă în prezent din partea sud-vestică, de pe drumul comunal DC119.

**d)utilizarea resurselor naturale**:

Conform Cetificatului de Urbanism Nr. 24/06.07.2017 din punct de vedere juridic amplasamentul proiectului este situat în intravilanul localităţii Iermata Neagră, teritoriu administrativ al comunei Zerind iar din punct de vedere economic imobilul este situat în UTR 3 – zonă industrială , depozitare.

Toate materiile prime şi materialele de construcţie vor fi manipulate cu grijă, astfel încât să nu existe emisii în mediu şi să fie redus / eliminat riscul afectării speciilor şi habitatelor. Carburantul necesar activităţilor desfăşurate în cadrul proiectului nu se va depozita pe amplasament, alimentarea utilajelor şi vehiculelor utilizate în şantier se va asigura de pe alte amplasamente ale unor societăţi autorizate contractate de constructor.

**e)producţia de deşeuri**:.

**În faza de executie**

Deseurile rezultate din procesul de construire cuprind resturi inerte precum:

-pamant din excavatii,

-moloz,

-pietris,

-material lemnos si restiri metalice, ambalaje hartie, etc.

Aceste deseuri vor fi colectate in containere specifice de unul din operatorii locali specializati in salubritate.

**In faza de functionare**

In urma functiunii de locuire rezulta urmatoarele deseuri:

-deseuri din hartie si carton;

-deseuri din plante,

-deseuri menajere.

Deşeurile menajere rezultate se vor colecta selectiv in pubele individuale si in baza unui contract cu una din firmele de salubritate din localitaăţi.

**f)emisiile poluante, inclusiv zgomotul şi alte surse de disconfort**:

**Apă**:în perioada de construcţie sursele de poluanţi pentru ape sunt reprezentate de:

-lucrările de manipulare a solului, generatoare de particule de pământ ce pot ajunge în apele de suprafaţă. În cazul unor catităţi mari de pulberi, acestea se pot acumula în cursurile de apă generând modificarea turbidităţii apei şi afectarea florei şi faunei acvatice;

 -traficul din şantier spre şi dinspre fronturile de lucru sau zonele din care sunt aduse materialele de construcţie (cariere, balastiere)

 -scurgeri accidentale de substanţe chimice, carburanţi şi uleiuri provenite de la funcţionarea utilajelor implicate în lucrările de construcţie sau datorate manevrării defectuoase a autovehiculelor de transport;

 -manipularea şi punerea în operă sau depozitarea necorespunzătoare a materialelor utilizate în execuţia lucrărilor (beton, bitum, agregate etc.), care pot ajunge în apele de suprafaţă prin antrenarea de către apele pluviale;

-depozitarea şi gestionarea necorespunzătoare a deşeurilor rezultate în urma lucrărilor de construcţie;

 -gestionarea necorespunzătoare a apelor uzate menajere rezultate în grupurile sanitare din cadrul organizărilor de şantier, gestionarea asugurându-se în mod corespunzător prin intermediul unor operatori autorizaţi;

 -spălarea utilajelor şi a mijloacelor de transport la nivelul organizării de şantier.

**Aer**: în perioada de execuţie a lucrărilor necesare realizării proiectului, principalele surse de emisii atmosferice vor fi reprezentate de:

 -activităţile de manevrare a maselor de pământ (decopertare sol fertil, săpături, umpluturi, nivelări, încărcare – descărcare, transport), a unor materiale de construcţie (nisip, pietriş, balast) şi a deşeurilor de construcţie – surse staţionare nedirijate (poluanţi: pulberi în suspensie şi pulberi sedimentabile);

 -eroziunea eoliană de pe suprafeţele de teren perturbate sau lipsite de vegetaţie – surse staţionare nedirijate (poluanţi: pulberi în suspensie şi pulberi sedimentabile);

 -grupurile electrogene pentru asigurarea alimentării cu energie – sursă staţionară dirijată. (poluanţi: NO2, SO2, CO, pulberi);

 -activităţi de sudură/ tăiere a elementelor metalice – surse staţionare nedirijate (poluanţi: particule metalice, gaze de ardere corespunzătoare utilizării aparatelor de sudură/ tăiere);

 -sursele de emisie mobile – vehicule şi utilaje ce participă la amenajarea terenului şi la transportul materialelor şi echipamentelor, precum şi la aprovizionarea cu substanţe şi materiale pe durata executării lucrărilor de construcţie, respectiv traficul existent (poluanţi: NOx, SOx, CO, pulberi în suspensie, particule cu metale grele);

**Zgomot**: în etapa de construcţie sursele de zgomot vor avea caracter şi durată temporare, manifestate local şi intermitent. Principalele surse de zgomot vor fi reprezentate de:

-traficul din zona de şantier, frontul de lucru, de pe drumurile de acces, spre şi dinspre zonele de obţinere a materialelor de construcţie;

 -activităţile de excavare, de săpare, de manevrare a materialelor din balastiere, respectiv de încărcare şi descărcare a acestora;

 -funcţionarea utilajelor (maşini transportoare, autocamioane de mare tonaj, autobetoniere, excavatoare, macarale, buldozere, compresoare) – funcţionarea motoarelor, manipularea şi transportul încărcăturilor.

**Sol/subsol**: în etapa de operare sursele potenţiale de poluare vor constă în următoarele:

-traficul rutier reprezintă sursă continuă de poluanţi proveniţi din gazele de eşapament rezultate prin arderea carburanţilor. Aceasta reprezintă o sursă continuă de poluare prin care elemente precum CO, NOx, SO2, PM10 şi metalele grele generate prin gazele de eşapament, uzura carosabilului, a anvelopelor etc. se pot depune şi acumula la nivelul solului;

-scurgeri accidentale de combustibili, lubrifianţi de la vehiculele de transport ale deşeurilor şi ale personalului implicat în activităţile de mentenanţă;

-scurgeri accidentale de substanţe toxice sau hidrocarburi ca urmare a accidentelor rutiere în care sunt implicate autovehicule transportatoare de substanţe periculoase;

**g) riscul de accident, ţinându-se seama in special de substanţele si de tehnologiile utilizate:**

Execuţia lucrărilor va necesita utilizarea unor materiale care prin compoziţie sau prin efectele potenţiale asupra sănătăţii angajaţilor sunt încadrate în categoria substanţelor şi preparatelor chimice periculoase. Aceste substanţe şi materiale sunt reprezentate de: carburanţi (motorină, benzină); lubrifianţi (uleiuri, vaselină); vopseluri, solvenţi.

**II.Motivele care au stat la baza luării deciziei etapei de încadrare în procedura de evaluare adecvată sunt următoarele:**

Amplasamentul planului se suprapune peste aria naturală protejată sit Natura 2000 ROSPA0015 CÂMPIA CRIȘULUI ALB ȘI CRIȘULUI NEGRU. Din analiza documentației, a avizului nr. 11/04.06.2018 eliberat de EXCELSIOR (custode/administrator al sitului Naura 2000) și a listei de control întocmită pentru etapa de încadrare se poate aprecia că proiectul nu generază un impact negativ asupra ariei naturale protejate*.*

**Condiţiile de realizare a proiectului**:

 **Actul administrativ este valabil cu respectarea următorului proces/flux tehnologic:**

 -Colectarea (materia prima este colectata de la producatori în forma verde sau uscată. Indiferent de tipul materiei prime la colectare se parcurg urmatorii paşi: sortare, analiza vizuală a plantelor – verificarea stării fizice a plantelor, analiza de laborator – cântărire – recepţie - transport in depozit).

 -Depozitare materii prime (după recepţie si transportul în depozit sau şopron, plantele sunt asezate pe rafturi, în strat subţire, pentru a se preveni mucegăirea. În cadrul sopronului se depoziteaza plantele verzi, care se usucă natural).

 -Condiţionare: această etapă cuprinde mai multe faze şi anume:

 a)uscarea planelor care se poate realiza pe două căi (naturală, la umbră, în aer liber, artificială). Uscarea la umbră se realizează în şopornul pentru uscare. Uscarea artificială se realizează cu ajutorul unui tunel de uscare, amplasat în cadrul depozitului de plante.

 b)prelucrarea presupune tocarea si respectiv măcinarea plantelor medicinale după care în funcţie de granulatie fluxul tehnologic se împarte in două: fabricarea ceaiurilor din plante, fabricarea tabletelor din plante comprimate. Fabricarea ceaiurilor din plante medicinale sunt produse sub 2 forme: în pliculete de 1 gram, ambalat în punga de 50 grame. Fabricarea tabletelor din plante comprimate sunt tocate foarte fin cu ajutorul morii cu ciocanele si apoi trecute prin granulator conform următorul flux: omogenizator - realizează amestecul şi omogenizarea tocaturii de plante inainte de tabletare.Toate produsele, inainte de depozitare, respectiv livrare, sunt ambalate in baxuri. Produsele finite realizate se testează pe loturi, prin analiza in cadrul laboratorului de produse finite a unor mostre din fiecare lot fabricat.

 c)ambalarea pliculeţele se ambalează in cutii de 20 de pliculeţe şi sunt transportate către maşina de etichetat. Maşina de ambalat în pungi, dozează şi ambalează în pungi de 50 grame, plantele tocate grosier. Pungile sunt apoi transportate către maşina de etichetat.

 -Depozitare (ambalajele sunt depozitate separat în depozitul de ambalaje. Produsele finite sunt depozitate pe rafturi în cele doua depozite. În interiorul depozitelor, produsele sunt manipulate cu ajutorul electrostivuitorului, nefiind permisa intrarea motostivuitorului in hala de producte sau in depozite. Motostivuitorul este utilizat in spatiul exterior, pentru descarcarea materiei prime, incarcarea produselor finite, respectiv transferul plantelor intre sopron, depozitul de plante, hala de productie.

 -Comercializare (comercializarea produselor finite se poate realiza prin: vânzarea directă prin magazinul de la poarta unităţii, vânzarea directa de pe site-ul web al societăţii, comercializarea prin intermediul magazinelor de desfacere cu amanuntul, si respectiv unitati de alimentatie publică, ceaniării, cafenele, restaurante, unităâi de cazare, etc.

**Alimentarea cu apă**:

Alimentarea cu apă a obiectivelor va fi asigurată prin racordarea la reteaua stradala de distributie a apei.

**Ape uzate menajere**

Evacuarea apelor uzate de la grupuri sanitare: apele uzate, fecaloid-menajere vor fi colectate prin intermediul unor camine exterioare si deversate în reţeaua stradală de colectare ape menajere.

Apele uzate in urma curateniei si separate mecanic de catre sifoane se vor colecta cu ajutorul unei retele de rigole si sifoane de pardoseala, legate la camine de decantare unde se vor separa resturile vegetale daca este cazul. Din camine se vor colecta centralizat la un camin exterior si conduse catre reteaua stradala de colectare ape menajere. Apa uzata nu polueaza deoarece in procesul tehnologic nu se folosesc produsi chimici, doar apa de la retea si dedurizata. Se specifica ca rezidurile din activitatile de procesare nu sunt toxice si nu prezinta nici un risc de contaminare a solului sau mediului inconjurator.

**Ape pluviale**

Apele pluviale colectate de pe acoperişul clădirilor vor fi colectate prin intermediul unei retele si camine exterioare legate la o rigola deschisa si deversate în canalul de colectare ape pluviale.

Apele pluviale colectate de pe platformele circulabile şi parcări vor fi colectate prin intermediul unei reţele şi camine exterioare urmând a fi trecute printr-un separator de hidrocarburi şi apoi evacuate înc anal deschis;

-Solicitarea/obţinerea şi respectarea tuturor punctelor de vedere/avizelor/actelor administrative/de reglementare, respectiv a documentaţiilor care au stat la baza emiterii acestora eliberate de autorităţile competente potrivit prevederilor legale soliciate prin certificatul de urbanism. În cazul în care avizele prevăd condiţii/măsuri contrare cu prevederile prezentului act administrativ se va notifica în scris Agenţia pentru Protecţia Mediului Arad.

Se interzice orice deversare de ape uzate, reziduuri sau deşeuri de orice fel în apele de suprafaţă sau subterane, pe sol sau în subsol, ce pot rezulta pe perioada derulării proiectului;

Se va evita depozitarea necontrolată a deşeurilor de orice natură ce vor rezulta pe perioada derulării lucrările de realizare a proiectului;

Se va delimita fizic, cu exactitate, culoarul de lucru, astfel încât să nu se producă distrugeri inutile de teren;

Eventualele deşeuri reciclabile se vor preda la centrele de colectare autorizate;

Deşeurile menajere din organizarea de şantier se vor depozita într-un spaţiu special amenajat, urmând a fi transportate la depozitul de deşeuri nepericuloase în funcţiune;

Se va realiza refacerea ecologică a zonelor afectate de execuţia lucrărilor;

Pentru evitarea antrenării în atmosferă a prafului generat de mijloacele de transport care se deplasează pe căile de rulare va fi menţinută o umiditate corespunzătoare a acestora (cu precădere în perioadele fără precipitaţii atmosferice)

Organizarea de şantier se va realiza strict în perimetrul de implementare a proiectului;

In conformitate cu prevederile legislatiei de mediu in vigoare la terminarea lucrarilor de constructii si inainte de punerea in functiune, titularul investitiei are obligatia sa notifica in scris APM Arad si GNM Arad în vederea verificării respectări condițiilor din prezenta decizie.

În conformitate cu prevederile:

-OUG 57/2007, art 33, alin.1, pentru speciile de plante şi animale sălbatice terestre, acvatice şi subterane, prevăzute în anexele nr. 4A şi 4B, cu exceptia speciilor de păsări şi care trăiesc atât în ariile naturale protejate, cât şi în afara lor, sunt interzise:

a)orice formă de recoltare, capturare, ucidere, distrugere sau vătămare a exemplarelor aflate în mediul lor natural în oricare dintre stadiile ciclului lor biologic

b).perturbarea intenţionată în cursul perioadei de reproducere, de creştere, de hibernare şi de migraţie

c)deteriorarea, distrugerea şi/sau culegerea intenţionată a cuiburilor şi/sau ouălor din natură

d)deteriorarea şi/sau distrugerea locurilor de reproducere ori de odihnă

e)recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic

f)deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.

-OUG 57/2007, modificată şi completată prin OUG 154/2008, modificat de art. I pct. 49 din Legea 49/2011, art 33, alin. 2, fără a se aduce atingere art.33, alin(3) şi (4) şi art. 38 din prezenta Ordonanţă de urgenţă, precum şi ale art. 17, art. 19, alin (5), art.20, 22, 24 şi art. 26, alin (1) şi (2) din Legea vânătorii şi a protecţiei fondului cinegetic nr.407/2006, cu modificările şi completările ulterioare, în vederea protejării tuturor speciilor de păsări, inclusiv a celor migratoare, sunt interzise:

a)uciderea sau capturarea intenţionată, indiferent de metoda utilizată

b)deteriorarea, distrugerea şi/sau culegerea intenţionată a cuiburilor şi/sau a ouălelor din natură

c)culegerea ouălelor din natură şi păstrarea acestora chiar dacă sunt goale

d)perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor prezentei ordonanţe de urgenţă

e)deţinerea exemplarelor din speciile pentru care sunt interzise vânarea şi capturarea

f)vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea uşor de identificat.

-Legea 265/2006, publicată pentru aprobarea OUG 195/2005 privind protecţia mediului, art.1, punctul 26 „protecţia solului, a subsolului şi a ecosistemelor terestre, prin măsuri adecvate de gospodărire, conservare, organizare şi amenajare a teritoriului, este obligatorie pentru toţi deţinătorii, cu orice titlu”.

-OUG 195/2005 privind protecţia mediului art. 55 „protecţia apelor de suprafaţă şi subterane şi a ecosistemelor acvatice are ca obiect menţinerea şi îmbunătăţirea calităţii şi productivităţii biologice ale acestora, în scopul evitării unor efecte negative asupra mediului, sănătăţii umane şi bunurilor materiale”.

Legea nr. 49/2011, pentru modificarea şi aprobarea Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice

-Art. 28. - (1) Sunt interzise activităţile din perimetrele ariilor naturale protejate de interes comunitar care pot să genereze poluarea sau deteriorarea habitatelor, precum şi perturbări ale speciilor pentru care au fost desemnate ariile respective, atunci când aceste activităţi au un efect semnificativ, având în vedere obiectivele de protecţie şi conservare a speciilor şi habitatelor. Pentru protejarea şi conservarea păsărilor sălbatice, inclusiv a celor migratoare, sunt interzise activităţile din afara ariilor naturale protejate care ar produce poluarea sau deteriorarea habitatelor

(10) În procedura de emitere a actelor de reglementare pentru planuri, proiecte şi/sau activităţi care pot afecta semnificativ ariile naturale protejate de interes comunitar, autorităţile competente pentru protecţia mediului solicită şi ţin seama de avizul administratorilor, respectiv al custozilor ariilor naturale protejate.

-Art. 281. - Emiterea actelor de reglementare pentru planuri/proiecte/activităţi în ariile naturale protejate se realizeaza numai cu avizul administratorilor ariilor naturale protejate, respectiv al custozilor ariilor naturale protejate de interes naţional/internaţional.

Beneficiarul proiectului propus, are obligaţia de a menţine şi de a nu periclita starea de conservare a speciilor şi habitatelor naturale din anexele de la OUG nr. 57/2007 cu modificările şi completările ulterioare precum şi de a asigura integritatea Reţelei Ecologice Europene Natura 2000 precum şi a obiectivelor de conservare a acesteria.

Să nu se reducă suprafața habitatelor și numărul speciilor de importanță comunitară din cadrul siturilor.

Este interzisă stocarea/depozitarea temporară a deşeurilor de orice natură pe suprafața proiectului și în imediata vecinătate al acestuia.

În cazul unei ameninţări iminente cu un prejudiciu asupra mediului sau în cazul producerii unui prejudiciu asupra mediului, se vor respecta şi aplica prevederile OUG 68/2007, cu completările şi modificările ulterioare.

Să se respecte avizul favorabil cu condiții, emis de către custodele sitului, Aviz nr. 11/04.06.2018.

Este interzisă orice formă de recoltare, capturare, ucidere, distrugere, vătămare și perturbarea intenționată în cursul perioadei de reproducere, de creștere, de hibernare și migrație ale exemplarelor de interes comunitare pentru care a fost declarat sitului Natura 2000 ROSPA0015 Câmpia Crișului Alb Crișul Negru.

Folosirea utilajelor performante, care să nu înregistreze pierderi de combustibil și lubrefianți, pentru a evita poluarea solului.

**Documentaţia conţine**:

 -Notificare înregistrată la APM Arad cu Nr. 2826/R/9966/21.06.2018;

 -Certificat de urbanism Nr. 24/06.07.2017 elberat de Comuna Zerind;

 -Chitanţa Nr. 33233/21.06.2018 eliberată de APM Arad;

 -Plan de încadrare în zonă, planuri de situaţie;

 -Decizia etapei de evaluare inițială Nr. 10334/27.06.2018 eliberată de APM Arad;

 -Memoriu de prezentare întocmit conform criteriilor din Ord. 135/2010 anexa 5;

 -Memoriu de prezentare întocmit în conformitate prevederile Ord. 19/2010;

-Ordin plată din 03.07.2018 eliberată de APM Arad;

-Aviz nr. 11/04.06.2018 eliberat de Asociația pentru Promovarea Valorilor Naturale și Culturale ale Banatului și Crișanei EXCELSIOR (custode sit natura 2000);

-Notificare de asistenţă de specialitate Nr. 663/25.06.2018 elibrată de DSP Arad;

-Notificare pentru siguranţa alimentelor Nr. 18/02.07.2018 eliberată de DSVSA;

-Notificare Nr. NC 70/16.07.2018 eliberată de AN Apele Romane ABA Crişuri;

 -Aviz Nr. 24640/24.05.2018 eliberat de SC GAZ VEST S.A.

**Informarea pulicului s-a realizat astfel**:

 -Glasul Aradului din data de13.07.2018, Anunţ postat pe site-ul APM 12.07.2018;

 -Jurnalul Arădean din 20.07.2018 privind decizia etapei de încadrare

 -Anunţ postat pe site-ul APM Arad 20.07.2018 privind decizia etapei de încadrare.

**Alte condiţii**

***Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.***

***În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.***

***Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, planului sau programului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).***

***Nerespectarea prevederilor prezentului act atrage suspendarea şi anularea acestuia, după caz. Prezentul acord nu exonerează de răspundere proiectantul şi constructorul in cazul producerii unor accidente în timpul execuţiei lucrărilor.***

***La finalizarea lucrărilor şi înainte de punerea în funcţiune se va anunţa APM Arad pentru întocmirea Procesului verbal de verificare a condiţiilor impuse prin prezentul act administrativ.***

***Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).***

***Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.***

DIRECTOR EXECUTIV

**Dana Monica DĂNOIU**

Şef Serviciu

Avize, Acorduri, Autorizaţii

Adina **Orășan**

Întocmit,

Claudiu **Bociort**